**Al-Idrisi** eli **Abu Abdillah Muhammad al-Idrisi** (koko nimi **Abu Abdullah Muhammad al-Idrisi al-Qurtubi al-Hasani as-Sabti**, arab. أبو عبد الله محمد الإدريسي القرطبي الحسني السبتي‎; noin 1100Sabtah – 1166 Sisilia tai Sabtah) oli arabisyntyinen maantieteilijä, joka asui Sisilian kuningaskunnassa, kuningas Roger II:n hovissa. Hän syntyi Sabtahissa Abbasidikalifaattissa (nykyinen Ceuta, Espanja) ja kuoli ilmeisesti joko Sabtahissa tai Sisiliassa.

Al-Idrisiin maailmankartta vuodelta 1154, etelä yläosassa.
Vuonna 1154 al-Idrisi laati suuren maailmankartan Sisilian normannikuninkaan Roger II:n kehotuksesta. Kartta tunnetaan toimeksiantajan mukaan nimellä *Tabula Rogeriana*. Kartanliitteeksi hän laati kirjan, jonka nimeksi tuli *Geografia*. Al-Idrisi laati myös hopeisen karttapallon, joka painoi 400 kiloa, ja kuvasi seitsemän mannerta, kauppareitit, järvet, joet, tasangot ja vuoret sekä suurimmat kaupungit.

Al-Idrisin karttoja käytettiin Euroopassa vuosisatoja. Muun muassa Kristoffer Kolumbus käytti karttoja, jotka perustuivat al-Idrisin työhön.

Kuvaus Suomesta
---------------

Al-Idrisin kuvaus Suomesta vuodelta 1154.
Al-Idrisi kuvasi maantieteellisessä teoksessaan myös *Fmrk*-nimistä maata, jonka oletetaan tarkoittaneen Lounais-Suomea tai Finnmarkia. Abu al-Idrisin teoksessa Fmrk rajoittuu "Norjan saaren" pohjoispäähän. Siellä kerrotaan olevan paljon kyliä ja viljeltyjä alueita, mutta ei muita kauppapaikkoja kuin *Ebreze* (mahdollisesti "Abrasa", *Auransuu*). Suomen kuninkaalla on Al-Idrisin mukaan Norjassa monta paikkakuntaa ja asuttua seutua. Hän kertoo myös maasta nimeltä *Tabast* (Häme), jossa on paljon kyliä ja vähän kauppapaikkoja ja jossa kylmyys on vielä ankarampi kuin Suomessa. Hämeeseen luetaan meren äärellä oleva kaupunki, *Dagwhata* eli Hiidenmaa. Maailmankartassa mainitaan Hämeen lisäksi myös Turku eli *Abua.* Maassa sijaitsee myös Ragvalda-niminen kaupunki. "Kaupunkien" nimet ovat kuitenkin vääristyneet pahoin arabiankielisessä tekstissä, eikä niitä voida varmuudella tunnistaa. Al-Idrisin mainitsemat paikat ovat ehkä olleet jonkinlaisia markkinapaikkoja. Kaupunkimaisia asutuksia Suomessa ei nykyisen käsityksen mukaan ollut vielä 1100-luvulla.

Lähteet
-------

1. ↑  Muhammad al-Idrisi *Encyclopædia Britannica*.  14.3.2024. Viitattu 17.4.2024. (englanniksi)
2. 1 2  Taavitsainen, J. P.: *Ancient Hillforts of Finland*. Helsinki: Suomen muinaismuistoyhdistys, 1990. ISBN 951-9056-97-1
3. ↑  Ailio, Julius: *Hämeen linnan esi- ja rakennushistoria*, s. 2. Hämeenlinnan kaupunki, 1917.
4. ↑  Puttonen, Mikko: Suomi eli Finlandi löytyi kartalta jo liki 600 vuotta sitten – aluksi tosin saarena *Helsingin Sanomat*.  2.2.2017.  Arkistoitu 2.2.2017. Viitattu 2.2.2017.

Aiheesta muualla
----------------

* Kuvia tai muita tiedostoja aiheesta **Abu Abdillah Muhammad al-Idrisi** Wikimedia Commonsissa

* Kane Kanerva: *Hermeetikko nro. 1*, s. 168. Abu Abd Allah Muhammad Al-Idrisi - Kuvaus Suomesta 1150-luvulta.. Suomentanut Sahban Mroueh. Tallinna: Salakirjat, 2015. ISBN 978-952-5774-86-3.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Tšekki
* Australia
* Alankomaat
* Puola
* Portugali
	+ 2
* Vatikaani
	+ 2

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef
* İslâm Ansiklopedisi

 |

 |